А пачынаў ён з невялікага рэстаранчыка пры гатэлі старэйшага брата ў родным мястэчку Шыкле на Сіцыліі, дзе ў 9 гадоў ужо працаваў афіцыянтам. У 13 паехаў у Балонню — вучыцца на метрдатэля. Потым была швейцарская Лазана, дзе ў прыватнай кулінарнай Акадэміі ў 21 год атрымаў дыплом повара. Пасля там жа паглыбляў свае веды яшчэ 3 гады пад кіраўніцтвам французкага шэф-повара Алена Шапеля. І заслужыў званне Executive chef. А пасля ездзіў па свеце, вывучаў рэгіянальныя кухні розных народаў і знаёміў з традыцыямі міжземнаморскай кухні. Іньяцыа былі ўдзячнымі, як прызнаўся, многія вядомыя людзі — былы Прэзідэнт Амерыкі Біл Клінтан, папулярныя выканаўцы Лучана Павароці, Стынг і Эрас Рамазоці, сотні іншых медыйных асоб. І, вядома ж, проста добрыя людзі, якім падабаецца яго кухня.